ⵃⴰⵎⵉⴷ ⵉⵏⵔⵣⴰⴼ

ⵃⴰⵎⵉⴷ ⵉⵏⵔⵣⴰⴼ (ⵏⵖ ⴷ ⵙ ⵢⵉⵙⵎ ⵏⵏⵙ ⴰⵥⵖⵓⵕⴰⵏ ⵃⴰⵎⵉⴷ ⴱⴰⵢⵃ, ⵙ ⵜⵄⵕⴰⴱⵜ:  حميد إنرزاف, ⵙ ⵜⴼⵕⴰⵏⵚⵉⵚⵜ: Hamid Inerzaf, ⵙ ⵓⵙⴽⴽⵉⵍ ⴰⵍⴰⵜⵉⵏ ⵏ ⵜⵎⴰⵣⵉⵖⵜ: Ḥamid Inrzaf) ⵉⴳⴰ ⴰⵎⵖⵏⵏⵊ ⴰⵎⴰⵣⵉⵖ ⴰⵎⵖⵔⵉⴱⵉ, ⵉⴳ ⴰⵏⴹⴹⴰⵎ ⴰⵎⴰⵣⵉⵖ ⴰⵎⵇⵇⵕⴰⵏ. ⵉⵍⵓⵍ ⵃⴰⵎⵉⴷ ⵉⵏⵔⵣⴰⴼ ⴳ ⵓⵙⴳⴳⵯⴰⵙ ⵏ 1972 ⴳ ⵓⵙⵓⵏ ⵏ ⵙⵙⵡⴰⵍⵎ, ⴰⵛⵜⵓⴽⵏ, ⵎⴰⵛⴰ ⵢⵓⵛⴽⴰ ⴷ ⵙ ⴱⵏⵙⵔⴳⴰⵡ ⵙⴳ ⵍⵍⵉⴳ ⵖⵓⵔⵙ 2 ⵉⵙⴳⴳⵯⴰⵙⵏ ⴳ ⵓⵡⵜⴰⵢ, ⵉⵍⵎⴷ ⵃⴰⵎⵉⴷ ⵉⵏⵔⵣⴰⴼ ⴰⵥⴰⵡⴰⵏ ⴷ ⵜⵥⵓⵕⵉ ⴳ ⵜⴳⵎⵎⵉ ⵏ ⵃⴰⵙⴰⵏ ⴰⵄⵟⵓⵕ ⵣⵓⵏ ⴽⵉⴳⴰⵏ ⵏ ⵉⵏⵓⵥⴰⵕ. ⵉⴽⴽⴰ ⵃⴰⵎⵉⴷ ⵉⵏⵔⵣⴰⴼ ⵜⵓⴳⵜ ⵏ ⵜⵔⵓⴱⴱⴰ ⴰⵎ ⵜⵔⴰⴱⴱⵓⵜ ⵏ "ⵍⵎⵙⴰⴱⵉⵃ", ⵜⴰⵔⴰⴱⴱⵓⵜ ⵏ  "ⵍⴰⵃⵏⴰⵏ", ⵜⴰⵔⴰⴱⴱⵓⵜ ⵏ "ⵉⵇⵇⴱⵉⵍⵏ" ⴳ ⵓⵙⴳⴳⵯⴰⵙ ⵏ 1984 ⴷ ⵜⵔⴰⴱⴱⵓⵜ ⵢⵓⵙⵉⵏ ⵏⵉⵜ ⵉⵙⵎ ⵏⵏⵙ "ⵉⵏⵔⵣⴰⴼ". ⵉⵣⵎⵎⴻⵎ ⵃⴰⵎⵉⴷ ⵉⵏⵔⵣⴰⴼ ⵜⵓⴳⵜ ⵏ ⵜⵖⵏⵏⵉⵊⵉⵏ ⴷ ⵜⵔⵓⴱⴱⴰ ⴳ ⵜⵣⵡⵉⵔⵉ, ⵜⴰⵙⵙⴼⵉⴼⵜ ⵏⵏⵙ ⵜⵓⴷⵎⴰⵡⴰⵏⵜ ⵜⴰⵎⵣⵡⴰⵔⵓⵜ ⵜⴼⴼⵓⵖ ⴷ ⴳ ⵓⵙⴳⴳⵯⴰⵙ ⵏ 1994.

ⵜⴰⵏⴽⵔⴰ
ⵉⵥⵕⴰ ⵃⴰⵎⵉⴷ ⵉⵏⵔⵣⴰⴼ ⵜⵉⴼⴰⵡⵜ ⴳ ⵓⵙⵓⵏ ⵏ ⵙⵙⵡⴰⵍⵎ ⵉⵍⵍⴰⵏ ⴳ ⵜⵙⴳⴰ ⵏ ⵡⴰⵛⵜⵓⴽⵏ, ⴰⵖⴰⵔⴰⵙ ⵏ ⵜⵣⵏⵉⵜ, ⵎⴰⵛ ⵓⵔ ⴳⵉⵙ ⴷ ⵉⵏⴽⵉⵔ, ⵙⴳ ⵍⵍⵉⴳ ⴷⴰⵔⵙ ⵙⵉⵏ ⵉⵙⴳⴳⵯⴰⵙⵏ ⵉⵎⵎⵓⵜⵜⵉ ⵙ ⴱⵏⵙⵔⴳⴰⵡ, ⴰⴳⴰⴷⵉⵔ ⵏⵜⵜⴰⵜ ⴰ ⴳ ⴷ ⵉⵎⵇⵇⵓⵔ ⵉⵙⵙⵏⵜⵉ ⴷⴳⵙ ⴰⵙⵎⵓⵜⵜⴳ ⴳ ⵉⴳⵔ ⵏ ⵓⵥⴰⵡⴰⵏ ⴷ ⵜⵥⵓⵕⵉ. ⵉⵏⴽⵔ ⴷ ⵃⴰⵎⵉⴷ ⵉⵏⵔⵣⴰⴼ ⴳ ⵢⴰⵏ ⵓⴷⵖⴰⵔ ⴳ ⵉⵍⵍⴰ ⵓⵥⴰⵡⴰⵏ ⵙ ⵓⵎⴰⵜⴰ, ⵉⵏⴽⵔ ⴷ ⴳ ⵡⴰⵎⵎⴰⵙ ⵏ ⵜⵔⵓⴱⴱⴰ.

ⴰⵙⵎⵓⵜⵜⴳ
ⵢⵓⵙⵉ ⵃⴰⵎⵉⴷ ⵉⵏⵔⵣⴰⴼ ⴰⵙⴰⴼⵓ ⵏ ⵓⵥⴰⵡⴰⵏ ⵙⴳ ⵜⴳⵎⵎⵉ ⵏ ⵃⴰⵙⴰⵏ ⴰⵄⵟⵓⵕ ⴳ ⴷ ⵏⴽⵔⵏ ⴽⵉⴳⴰⵏ ⵏ ⵉⵏⴰⵥⵓⵕⵏ ⴷ ⵜⵔⵓⴱⴱⴰ, ⴰⵔ ⵉⵜⵜⵉⵏⵉ ⵎⴰⵙ ⵜⵉⴳⵎⵎⵉ ⴰⴷ ⵜⴳⴰ ⵜⵉⵏⵎⵍ ⵏ ⵓⵥⴰⵡⴰⵏ ⴰⵎⴰⵣⵉⵖ ⴳ ⵙⵓⵙ. ⴳ ⵜⵣⵡⵉⵔⵉ, ⵉⴽⴽⴰ ⵃⴰⵎⵉⴷ ⵉⵏⵔⵣⴰⴼ ⴽⵉⴳⴰⵏ ⵏ ⵡⴰⵏⴰⵡⵏ ⵏ ⵓⵥⴰⵡⴰⵏ ⵣⵓⵏ ⵜⴰⴳⵔⵓⴱⴱⵉⵜ, ⵜⴰⵕⵕⵡⴰⵢⵚⵉⵜ ⴷ ⵜⴰⵥⵏⵥⴰⵕⵜ. ⴳ ⵜⴳⵉⵔⴰ, ⵢⵓⴼⴰ ⴰⵏⴰⵡ ⵏⵏⵙ ⵓⴷⵎⴰⵡⴰⵏ ⵙ ⵉⵜⵜⵓⵢⵙⵙⴰⵏ ⵙ ⵡⴰⵙⵙ ⴰⴷ.

ⵉⵎⴰⵙⵙⵏ
ⵃⴰⵎⵉⴷ ⵉⵏⵔⵣⴰⴼ ⵉⴳⴰ ⵙⴳ ⵉⵎⵖⵏⵏⵊⵏ ⵉⵙⵙⵎⵔⴰⵙⵏ ⵍⴱⴰⵏⵊⵓ, ⵉⴳ ⵢⴰⵏ ⵙⴳ ⵉⵎⵖⵏⵏⵊⵏ ⴰⵙ ⵉⵙⵙⵏⵏ.

ⵜⴰⴷⵉⵙⴽⵓⴳⵕⴰⴼⵉⵜ
 ⵓⵟⵟⵓⵏ ⴰⵣⵡⵍ ⵏ ⵜⵖⵏⵏⵉⵊⵜ ⴰⵙⴰⴽⵓⴷ ⵏ ⵓⵙⵙⵓⴼⵖ1ⵚⴱⴰⵃ ⵍⵅⵉⵔ ⴰ ⵣⵣⵉⵏ20182ⴰⵖⵔⵉⴱ20153ⵕⵡⴰⵃ ⴰⵡⴰ ⴰ ⵣⵣⵉⵏ20184ⵜⴰⵎⵓⵏⵜ20225ⵜⴰⴱⵔⴰⵜ20186ⵉⵡⵉⵙ ⵏ ⵜⵎⴰⵣⵉⵔⵜ20167ⴳⵉⵖ ⵣⵓⵏ ⴷ ⴰⴼⵍⵍⴰⵃ20208ⴰ ⵙⵉⵔ ⴰ ⵙⵙⵍⴰⵎ20229ⵢⴰⵏ ⴰⵖ ⵉⵔⴰⵏ ⴰⵛⴽ ⴷ202010ⴰⵎⴷⴷⴰⴽⴽⵯⵍ ⵉⵏⵓ 201811ⵙⵉⵔ ⵙⵉⵔ ⴰⵡⴷⴷⵉ 201812ⵓⵔ ⴷ ⵉⵙ ⵓⵔ ⵉⵔⴰ201613ⵎⴰⴷ ⴰⴽ ⵉⴳⴰⵏ ⴰⵙⵎⵓⵏ201814ⴰⵙⵎⵓⵏ ⵉⵏⵓ ⵎⴰⵏⵣⴰⴽⵉ201815ⵙⵍⵍⴽ ⴰⵡⴷⴷⵉ ⵙⵍⵍⴽ 201516ⵉⴷⴷⴰ ⵓⵙⵎⵓⵏ201817ⴰⴳⴰⴷⵉⵔ201918ⴰⵙⵎⵓⵏ ⵙⵙⵏ ⵎⴰ ⴰⴷ ⵜⵙⴽⵔⵜ202219ⵢⴰⵏ ⵉⴼⵜⴰⵏ201820ⴰⵃⴱⵉⴱ ⵓⵔ ⵉⴳⵉ ⵡⵉⵏ ⵜⴰⵎⵓⵏⵜ201821ⵎⴰ ⵙ ⵉⵔⴰ ⴰⴷ ⴰⴽ ⵏⵏⵉⵖ201522ⴰⵃⴱⵉⴱ ⵉⵎⵓⴷⴷⴰ ⵉⴼⵜⴰ201823ⵖⵉⵔ ⵙⵉⵔ ⴰ ⵡⵉⵏⵓ ⵖⵉⵔ ⵙⵉⵔ201824ⵎⴰⵏⵉⴽ ⵉⵔⴰ ⴰⴷ ⵙⴽⵔⵖ ⵉ ⵍⵀⵎⵎ201825ⴰ ⵢⴰⵏ ⵉⴼⵜⴰⵏ202026ⴰⵡⴰⵍ ⵉⵚⵃⴰⵏ 201627ⵓⵔ ⵏⵥⵕⴰ ⵢⴰⵜ201628ⴰⴷ ⵉⴳ ⵕⴱⴱⵉ ⵍⵄⵡⴰⵏ201529ⴰⴷ ⴰⵎ ⵉⵙⴰⵄⴷ ⵕⴱⴱⵉ202130ⵉⵖⵍⴱ ⵉⵢⵉ ⵣⵣⵎⴰⵏ2018
ⵥⵕ ⵓⴳⴳⴰⵔ
ⵜⴰⵖⵏⵏⵉⵊⵜ ⵜⴰⵎⴰⵣⵉⵖⵜ

ⵉⵙⴰⵖⵓⵍⵏ